สมรภูมิบัตรเครดิตเดือดพล่าน
กสิกรไทย โหมโรงกระตุ้นยอดประเดิมต้นปี,นางสาวศุภนีวรรณ จูตระกูล ผู้ช่วยกรรมการผู้จัดการ ธนาคารกสิกรไทย จำกัด (มหาชน) เปิดเผยว่า แนวโน้มความมั่นใจของคนไทยในการจับจ่ายใช้สอยมีเพิ่มขึ้น ซึ่งจะเห็นอย่างชัดเจนจากการใช้จ่ายผ่านบัตรเครดิตที่เติบโตต่อเนื่องตั้งแต่ปลายปีที่ผ่านมา ดังนั้นในปีนี้หากรัฐบาลออกมาตรการกระตุ้นด้านเศรษฐกิจน่าจะช่วยสร้างแรงผลักดันและความมั่นใจเรื่องการใช้จ่ายของประชาชนเพิ่มขึ้นด้วย ดังนั้นธนาคารจึงเตรียมรุกตลาดบัตรเครดิตด้วยการออกแคมเปญการตลาดอย่างต่อเนื่องตลอดปี 2559 โดยเฉพาะการให้สิทธิพิเศษหรือ Cash Back สำหรับการใช้จ่ายในชีวิตประจำวัน เพื่อเป็นการเสริมสภาพคล่องให้แก่ลูกค้าและกระตุ้นการใช้จ่ายของลูกค้า,ทั้งนี้ ธนาคารจะประเดิมปีใหม่ 2559 ด้วยแคมเปญศูนย์ความสุข สามารถเปลี่ยนยอดใช้จ่ายด้วยการแบ่งจ่ายสบายๆทุกชิ้น ทุกร้าน ทุกที่ 0% สูงสุด 6 เดือน เพียงซื้อสินค้าหรือบริการไม่ว่าจะเป็นร้านอาหาร ซุปเปอร์มาร์เกต จองโรงแรม จ่ายค่าประกันชีวิต ซ่อมรถยนต์ ไปจนถึงค่ารักษาพยาบาลตั้งแต่ 4,000 บาทขึ้นไปต่อเซลส์สลิป ก็สามารถแบ่งจ่าย 0% จนถึงเดือน มี.ค.59 โดยหลังจากรูดบัตรเครดิตแล้วโทร.มาแจ้งเปลี่ยนยอดชำระได้ที่ ศูนย์ความสุข โทร. 0-2888-8888 กด 823 ก่อนวันตัดรอบบัญชี ทั้งนี้ ดอกเบี้ย 0% สำหรับการเลือกงวดแบ่งจ่าย 3 เดือน เมื่อมียอดใช้จ่ายไม่ต่ำกว่า 4,000 บาท และแบ่งจ่าย 6 เดือน เมื่อมียอดใช้จ่ายไม่ต่ำกว่า 6,000 บาท,นางสาวศุภนีวรรณกล่าวว่า ในปีนี้ธนาคารกสิกรไทยจะทยอยออกแคมเปญใหม่ๆ เพื่อตอบสนองความต้องการตามไลฟ์สไตล์ของลูกค้าอย่างแท้จริง ซึ่งมั่นใจได้ว่าทุกการใช้จ่ายจะสร้างความสุขให้ลูกค้า และช่วยให้เศรษฐกิจของประเทศหมุนเวียนไปได้ตามนโยบายของรัฐบาลที่ต้องการกระตุ้นการใช้จ่ายของประชาชนในประเทศ,ทั้งนี้ ภาพรวมบัตรเครดิตกสิกรไทยในปี 2558 ที่ผ่านมา ยังคงเป็นบัตรเครดิตที่ลูกค้าใช้จ่ายผ่านบัตรเป็นอันดับ 1 โดยสิ้นปี 2558 มียอดผู้ถือบัตรเครดิตรวมทั้งสิ้น 3.6 ล้านใบ เพิ่มขึ้นจากปีก่อนหน้า 4% ในขณะที่มียอดใช้จ่ายผ่านบัตรเครดิตรวม 307,000 ล้านบาท เพิ่มขึ้น 11% สำหรับในปี 2559 คาดว่ายอดใช้จ่ายผ่านบัตรเครดิตกสิกรไทยประมาณ 360,000 ล้านบาท เติบโตจากปี 58 ประมาณ 19%.
นางสาวศุภนีวรรณ จูตระกูล ผู้ช่วยกรรมการผู้จัดการ ธนาคารกสิกรไทย จำกัด (มหาชน) เปิดเผยว่า แนวโน้มความมั่นใจของคนไทยในการจับจ่ายใช้สอยมีเพิ่มขึ้น ซึ่งจะเห็นอย่างชัดเจนจากการใช้จ่ายผ่านบัตรเครดิตที่เติบโตต่อเนื่อง
ศุภนีวรรณ จูตระกูล,ธนาคารกสิกรไทย,จับจ่าย,บัตรเครดิต,เศรษฐกิจ,การใช้จ่าย,ข่าว,ไทยรัฐฉบับพิมพ์